hotchpotch/miracl-hf-unified huggingface dataset:
यासीन वादी
यासीन () या वोरशीगूम () पाक-अधिकृत कश्मीर के गिलगित-बलतिस्तान क्षेत्र के ग़िज़र ज़िले की एक घाटी है। प्रशासनिक दृष्टि से यह ग़िज़र ज़िले की एक तहसील भी है। यासीन वादी हिन्दु कुश पर्वतों में स्थित है और यहाँ से पूर्व में इश्कोमन वादी पहुँचने के लिए असम्बर दर्रे नामक एक पर्वतीय दर्रे से गुज़रना पड़ता है।
यासीन के अधिकतर लोग बुरूशसकी बोलते हैं, हालांकि खोवार बोलने वालों का अल्पसंख्यक समुदाय भी यहाँ रहता है। स्थानीय निवासी धार्मिक दृष्टि से ज़्यादातर शिया इस्लाम की इस्माइली शाखा के अनुयायी हैं।
इश्कोमन जाने वाले असम्बर दर्रे के अलावा भी कई दर्रे यासीन को अन्य स्थानों से जोड़ते हैं। दरकोट दर्रा यासीन से बरोग़िल दर्रे का रास्ता देता है जहाँ से गुज़रकर आगे ख़ैबर-पख़्तूनख़्वा प्रान्त के चित्राल क्षेत्र और अफ़ग़ानिस्तान के वाख़ान गलियारे के मार्ग निकलते हैं। थोई दर्रा यासीन से चित्राल ज़िले की यरख़ुन नदी घाटी में स्थित गज़ीन बस्ती का रास्ता प्रदान करता है। इतिहास में दरकोट दर्रा आमू दरिया क्षेत्र से सिन्धु नदी क्षेत्र तक आने-जाने का सबसे छोटा मार्ग हुआ करता था। १९वीं सदी में जब भारतीय उपमहाद्वीप पर ब्रिटिश राज था और मध्य एशिया में रूसी साम्राज्य का ज़ोर था तो भारत के अंग्रेज़ हुकुमरानों को यह डर था कि रूसी सेना कभी यासीन का मार्ग लेकर भारत पर क़ब्ज़ा करने की कोशिश कर सकती है। इसलिए उन्होनें अफ़ग़ानिस्तान को वाख़ान क्षेत्र पर अपना अधिकार जमा लेने के लिये उकसाया ताकि रूसी क्षेत्र और भारतीय क्षेत्र में सीधा सम्पर्क न हो।
पुनियाल
पुनियाल या पूनयाल () पाक-अधिकृत कश्मीर के गिलगित-बलतिस्तान क्षेत्र के ग़िज़र ज़िले की एक घाटी है। प्रशासनिक दृष्टि से यह ग़िज़र ज़िले की एक तहसील है। इसका प्रशासनिक मुख्यालय गाहकूच है, जो ग़िज़र ज़िले की राजधानी भी है। पुनियाल वादी की ऊँचाई ५,००० से ९,००० फ़ुट के बीच में है और यह कई पर्यटकों को आकर्षित करती है। पहले ज़माने में यह एक रियासत हुआ करती थी इसलिए इसे कभी-कभी आज भी 'पुनियाल रियासत' या 'पुनियाल जागीर' बुला दिया जाता है।
पुनियाल के अधिकतर लोग शीना भाषा बोलने वाले शिया मुस्लिम हैं जो इस्माइली शाखा से सम्बन्ध रखते हैं। इस क्षेत्र पर कभी चित्राल के राजा का क़ब्ज़ा हो गया था और तब यहाँ कुछ सुन्नी परिवार भी आ गए थे जो राजपूत समुदाय के हैं। शिया और सुन्नी अलग-अलग क़ब्रिस्तानों का प्रयोग करते हैं।
गाहकूच
गाहकूच () पाकिस्तान प्रशासित कश्मीर के गिलगित-बलतिस्तान क्षेत्र के ग़िज़र ज़िले की पुनियाल तहसील में स्थित एक बस्ती है। यह ग़िज़र ज़िले की प्रशासनिक राजधानी भी है। गाहकूच गिलगित से ७२ किमी दूर स्थित है। यह इश्कोमन वादी के मुख पर स्थित है लेकिन प्रशासनिक रूप से उस तहसील में नहीं आता।
२०१२ यूईएफए चैंपियंस लीग फाइनल
२०१२ के यूईएफए चैंपियंस लीग फाइनल म्यूनिख में एलियांज एरीना, जर्मनी में जर्मनी के बेयर्न म्यूनिख और इंग्लैंड के चेल्सिया के बीच 19 मई 2012 शनिवार, को हुई थी जो एक फुटबॉल मैच था. मैच यूईएफए चैंपियंस लीग, यूरोप के प्रमुख क्लब फुटबॉल टूर्नामेंट का 2011-12 सत्र के विजेता का फैसला करने के लिए था. बेयर्न सबसे हाल ही में 2010 में खोने, प्रतियोगिता के फाइनल में उनके नौवें उपस्थिति बनाने जीत चार होने और चार हार गए थे. चेल्सी 2008 में अपने पिछले खो दिया है, अपने दूसरे फाइनल में दिखाई दे रहे थे.
चेल्सी पेनाल्टी शूट आउट पर मैच जीता 4-3. इस प्रकार यूरोपीय खिताब जीतने वाले पांचवें अंग्रेजी क्लब बन गया.
पोठोहारी भाषा
पोठोहारी () या पोठवारी पंजाबी भाषा की एक पश्चिम-क्षेत्रीय उपभाषा है। यह पोठोहार के पठारी इलाक़े की मातृबोली है और पाक-अधिकृत कश्मीर के कुछ भागों में भी बोली जाती है। हालांकि पोठोहारी और पंजाबी की मानक उपभाषा (जिसे 'माझी' कहते हैं) एक-दूसरे को लगभग पूरी तरह समझ सकते हैं, कुछ पोठोहारी वक्ताओं ने पाकिस्तान में पोठोहारी को अलग भाषा घोषित करवाने का अभियान चलाया है। रावलपिंडी जैसे कई शहर पोठोहार में स्थित हैं और भारत के भी कई पंजाबी परिवारों की मातृभाषा पोठोहारी है। मसलन करतार सिंह दुग्गल, जो ऑल इंडिया रेडियो के निर्देशक भी रहे थे, पोठोहारी मातृभाषी थे।
लहन्दा भाषाएँ
लहन्दा () या लाहन्दा () पंजाबी भाषा की पश्चिमी उपभाषाओं के समूह को कहा जाता है। पंजाबी में 'लहन्दा' शब्द का मतलब 'पश्चिम' होता है, जिस से इन भाषाओं का यह नाम पड़ा है - तुलना के लिए हिन्दी की पूर्वी उपभाषाओं को पारम्परिक रूप से अक्सर 'पूरबिया' कहा जाता है। लहन्दा समूह में हिन्दको, पोठोहारी और सराईकी जैसी कई उपभाषाएँ शामिल हैं। सराईकी जैसी दक्षिणी लहन्दा भाषाओं में कुछ सिन्धी भाषा से मिलते-जुलते लक्षण हैं जबकि हिन्दको जैसी उत्तरी लहन्दा भाषाओं में दार्दी भाषाओं से कुछ मिलती-जुलती चीज़ें मिलती हैं।
दरकोट दर्रा
दरकोट दर्रा (), जो दरकूट दर्रा भी कहलाता है, हिन्दु कुश पर्वतों की हिन्दु राज शृंखला का एक पहाड़ी दर्रा है जो पाकिस्तान के ख़ैबर-पख़्तूनख़्वा प्रान्त के चित्राल ज़िले की बरोग़िल वादी को पाक अधिकृत कश्मीर के गिलगित-बल्तिस्तान क्षेत्र के ग़िज़र ज़िले की रावत वादी से जोड़ता है। भौगोलिक दृष्टि से यह यरख़ुन नदी घाटी क्षेत्र को यासीन घाटी क्षेत्र से जोड़ता है।
दरकोट दर्रा ग़िज़र ज़िले के सबसे ऊँचे पर्वत, कोयो ज़ुम, से १० मील पूर्व में है। चित्राल ज़िले और गिलगित-बल्तिस्तान के बीच की सरहद दरकोट हिमानी (ग्लेशियर) में स्थित इस दर्रे से गुज़रती है। यहाँ से ८ मील दक्षिण में ग़िज़र नदी के किनारे बसा हुआ दरकोट गाँव है। चित्राल शहर दर्रे से पूर्वोत्तर में है। १० मील पश्चिमोत्तर में चिल्मराबाद गाँव है जो बरोग़िल दर्रे से सिर्फ़ १ मील दक्षिण में पड़ता है।
शिप ऑफ थीसियस (फ़िल्म)
शिप ऑफ़ थीसियस आनंद गांधी द्वारा निर्देशित एवं अभिनेता सोहम शाह द्वारा निर्मित 2013 की भारतीय ड्रामा फ़िल्म है। फ़िल्म में मुख्यतः "पहचान, न्याय, सौंदर्य, एक प्रयोगात्मक फोटोग्राफर की कहानियों के माध्यम से अर्थ और मौत, एक बीमार भिक्षु तथा एक उद्यमी शेयर दलाल के प्रश्न" का पता लगाने की कोशिश की गई है; ये अभिनय आदिया अल-ख़शेफ़, नीरज काबी सोहम शाह ने किया है।
अप्रैल 2014 में 61वें राष्ट्रीय फिल्म पुरस्कारों में इस फिल्म को सर्वश्रेष्ठ फिल्म का पुरस्कार मिला। यदि एक जहाज़ की मरम्मत के दौरान उसके सभी पुर्ज़े बदल दिए जाएँ तो क्या वह जहाज़ असली बचता है या फिर कुछ और हो जाता है? इसी विरोधाभास के फ़लसफ़े की बात पर ये फिल्म है। इस फ़िल्म में तीन किरदारों की कहानी है जिन्हें अंग-दान के ज़रिए एक नया जीवन मिला है लेकिन उसके बाद ही उनकी स्वयं से लड़ाई शुरू होती है।
बरोग़िल दर्रा
बरोग़िल () या बोरोग़िल या ब्रोग़िल या ब्रोग़ोल () हिन्दु कुश पर्वतमाला में स्थित एक पहाड़ी दर्रा है जो पाकिस्तान के ख़ैबर-पख़्तूनख़्वा प्रान्त के चित्राल क्षेत्र की मस्तुज वादी को अफ़ग़ानिस्तान के वाख़ान गलियारे से जोड़ता है। अन्य क्षेत्रीय दर्रों की तुलना में इसकी ऊँचाई कम है। साल में तीन महीने बर्फ़ग्रस्त होने से यह बन्द रहता है लेकिन बाक़ी के नौ महीने खुला होता है। यहाँ के स्थानीय निवासी वाख़ी और किर्गिज़ हैं। अफ़ग़ानिस्तान की तरफ़ बरोग़िल दर्रे के चरणों में बसे गाँव का नाम सरहद (या 'सरहद-ए-ब्रोग़िल') है। यहाँ १२,००० फ़ुट की औसत ऊँचाई पर स्थित एक आसान ढलान वाला ऊँचा मैदानी इलाक़ा है जिसे 'दश्त-ए-बरोग़िल' कहा जाता है और जिसका प्रयोग स्थानीय निवासी मवेशी चराने के लिए करते हैं।
'बरोग़िल' में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।
इतिहास में दरकोट दर्रा आमू दरिया क्षेत्र से सिन्धु नदी क्षेत्र तक आने-जाने का सबसे छोटा मार्ग हुआ करता था। १९वीं सदी में जब भारतीय उपमहाद्वीप पर ब्रिटिश राज था और मध्य एशिया में रूसी साम्राज्य का ज़ोर था तो भारत के अंग्रेज़़ हुकुमरानों को यह डर था कि रूसी सेना कभी यासीन का मार्ग लेकर भारत पर क़ब्ज़ा करने की कोशिश कर सकती है। इसलिए उन्होनें अफ़ग़ानिस्तान को वाख़ान क्षेत्र पर अपना अधिकार जमा लेने के लिये उकसाया ताकि रूसी क्षेत्र और भारतीय क्षेत्र में सीधा सम्पर्क न हो।
ताशक़ुरग़ान​ ताजिक स्वशासित ज़िला
ताशक़ुरग़ान​ ताजिक स्वशासित ज़िला जनवादी गणतंत्र चीन द्वारा नियंत्रित शिंजियांग प्रान्त के काश्गर विभाग का एक ज़िला है। इसकी ८०% से अधिक आबादी ताजिक समुदाय की है। इस ज़िले की राजधानी ताशक़ुरग़ान​ शहर है जहाँ से पाक-अधिकृत कश्मीर से गुज़रकर पाकिस्तान व चीन को जोड़ने वाला काराकोरम राजमार्ग निकलता है।
'ताशक़ुरग़ान​' के नाम में बिन्दु-वाले 'क़' के उच्चारण पर ध्यान दें - यह 'क' से ज़रा भिन्न है और 'क़ीमत' जैसे शब्दों में मिलता है। इसी तरह बिंदु-वाले 'ग़' के उच्चारण पर भी ध्यान दें - यह 'ग' से भिन्न है और 'ग़रीब' व 'ग़ायब' जैसे शब्दों में मिलता है। तुर्की भाषाओं में 'ताश' का मतलब 'पत्थर' होता है और यह 'हिन्दूताश' (अर्थ: हिन्दू-पत्थर) और 'ताशकन्द' (अर्थ:पत्थर-शहर) जैसे नामों में मिलता है। 'क़ुरग़ान' का मतलब 'क़िला' या 'बुर्ज' होता है। दोनों मिलाकर 'ताशक़ुरग़ान' का अर्थ 'पत्थर का क़िला या बुर्ज' है।
ताशक़ुरग़ान​ ज़िला शिंजियांग प्रान्त के सुदूर पश्चिम में स्थित है। इसकी सीमाएँ ताजिकिस्तान के कूहिस्तोनी-बदख़्शान स्वशासित प्रान्त, अफ़ग़ानिस्तान के वाख़ान गलियारे और पाक-अधिकृत कश्मीर के गिलगित-बल्तिस्तान क्षेत्र से लगती हैं। ज़िला पामीर क्षेत्र के पूर्वी भाग में स्थित एक पठारी इलाक़ा है, जहाँ कुनलुन, हिन्दुकुश और तियान शान की पर्वत-श्रेणियाँ आकर मिलती हैं। ७,५४६ मीटर ऊँचा मुज़ताग़ अता और ७,६४९ मीटर ऊँचा कोंगुर ताग़ इस ज़िले के सबसे बुलंद पहाड़ हैं। कोंगुर ताग़ कुनलुन पर्वतमाला का भी सबसे ऊँचा पहाड़ है। ताशक़ुरग़ान​ नदी और तीज़नेफ़ नदी ज़िले की दो मुख्य नदियाँ हैं। ज़िले में कई गरम पानी के चश्में हैं और भूमिगत सोने, ताम्बे और लोहे के खनिज भंडार हैं।
१९९५ में अनुमान लगाया गया था कि २७,८०० की स्थानीय आबादी में से ८४% ताजिक, ४% हान चीनी और १२% अन्य समुदायों के थे। ज़िले के ताजिक वास्तव में सरिकोली भाषा बोलते हैं जो ताजिक भाषा से थोड़ी अलग है और पामीरी भाषा-परिवार की सदस्य है। सरिकोली को चीन की सरकार 'ताजिक' बुलाती है।
गूमा ज़िला
गूमा ज़िला () या पीशान ज़िला () चीन द्वारा नियंत्रित शिंजियांग प्रान्त के काश्गर विभाग का एक ज़िला है। यह एक रेगिस्तानी इलाक़ा है जिसमें ५३ नख़लिस्तानी (ओएसिस) क्षेत्र गिने गए हैं।
वख़जीर दर्रा
वख़जीर दर्रा (), जिसे फ़ारसी में कोतल-ए-वख़जीर () कहते हैं, अफ़ग़ानिस्तान के वाख़ान गलियारे और चीन-नियंत्रित शिंजियांग प्रान्त के ताशक़ुरग़ान​ ताजिक स्वशासित ज़िले के बीच हिन्दु कुश या पामीर पर्वतों में एक ४,९२३ मीटर (१६,१५२ फ़ुट) ऊँचा पहाड़ी दर्रा है। यह वाख़ान गलियारे के सुदूर पूर्वी छोर पर स्थित है जहाँ अफ़ग़ानिस्तान की चीन के साथ एक छोटी-सी सरहद है। इस दर्रे से कोई सड़क नहीं गुज़रती और यह आम-यातायात के लिए बंद है।
चीन के मानक समय और अफ़ग़ानिस्तान के मानक समय में ३:३० घंटों का फ़र्क है और यह सीमा किसी भी अन्य अन्तरराष्ट्रीय सीमा से अधिक समय अन्तर रखती है। यदि दर्रे की अफ़ग़ान तरफ़ दोपहर के १:०० बजे हैं तो दर्रा पार करते ही चीनी तरफ़ का मानक समय दोपहर के ४:३० बजे होगा।
दर्रे के आसपास का क्षेत्र कठिन और पहाड़ी है, हालांकि दर्रे के समीप पहुँचकर उसकी ऊँचाई तक पहुँचना आसान है। दर्रे से कोई सड़क नहीं गुज़रती। अफ़ग़ान तरफ़ सबसे नज़दीकी कच्ची सड़क दर्रे से १०० किमी पूर्व में स्थित सरहद-ए-ब्रोग़िल नामक गाँव तक ही आकर रुक जाती है। चीन ने दर्रे से १५ किमी दूर तक जीप जैसी मज़बूत गाड़ियों के लिये एक मार्ग बनाया हुआ है। इसे पक्का करके दर्रे के १० किमी दूर तक लाने की योजना है। यहाँ से 'ताग़दुम्बश पामीर' नामक वादी से निकलते हुए यह मार्ग ८० किमी की दूरी तय करके काराकोरम राजमार्ग तक पहुँचता है। अफ़ग़ान तरफ़ दर्रे से कुछ ही नीचे ४,५५४ मीटर की ऊँचाई पर एक बर्फ़ की गुफ़ा है जो वख़जीर नदी का स्रोत है जो आगे जाकर आमू दरिया में मिल जाती है, जिस कारणवश कुछ लोग इस दर्रे को आमू दरिया का स्रोत भी बताते हैं। वख़जीर दर्रा बर्फ़बारी के कारण वर्ष में पाँच महीने बंद रहता है और अन्य सात महीनों में भी कभी-कभार हिमपात से बंद होता रहता है।
पैंडोरा (चंद्रमा)
पैंडोरा (Pandora) ( ; ), शनि का एक आतंरिक उपग्रह है। इसकी खोज वॉयेजर 1 द्वारा ली गई तस्वीरों से 1980 में हुई थी, साथ ही तब अस्थायी तौर पर S/1980 S 26 से पदनामित हुआ था। 1985 के उत्तरार्ध में यह आधिकारिक तौर पर ग्रीक पौराणिक पात्र पैंडोरा पर नामित हुआ था। यह सेटर्न XVII तौर पर भी नामित है।
पैंडोरा एफ रिंग का एक बाह्य सेफर्ड उपग्रह है। यह निकटवर्ती प्रोमेथियस की तुलना में अधिक भारी निर्मित हुआ है, तथा इसके पास 30 किलोमीटर (19 मील) व्यास के कम से कम दो बड़े खड्ड है। मलबे से भरे होने के कारण पैंडोरा पर अधिकांश खड्ड उथले हैं। इस उपग्रह के भूपृष्ठ पर मेड़ व नालियां भी मौजूद है।
प्रोमेथियस के साथ चार 118:121 के माध्य गति अनुनादों की एक श्रृंखला के परिणामस्वरूप पैंडोरा की कक्षा अस्तव्यस्त प्रतीत होती है। उनकी कक्षाओं में सबसे बड़ा परिवर्तन तकरीबन हर 6.2 वर्षों में पाया जाता है, जब पैंडोरा का उपशनिच्चर प्रोमेथियस के अपशनिच्चर के सीध में होता है और दोनों की आपसी पहुँच 1,400-किलोमीटर (870 मील) के भीतर होती है। पैंडोरा का माइमस के साथ भी एक 3:2 का माध्य गति अनुनाद है।
इसके अति निम्न घनत्व और अपेक्षाकृत उच्च धबलता से लगता है कि पैंडोरा एक अति छिद्रित पिंड है। इन मायनों में अनिश्चितता बहुत ज्यादा है, तथापि, इनकी पुष्टि होना बाकी है।
चिपोरसुन
चिपोरसुन () या चपुरसन () पाक-अधिकृत कश्मीर के के गिलगित-बलतिस्तान क्षेत्र के हुन्ज़ा-नगर ज़िले की गोजाल तहसील में स्थित एक वादी है। इस घाटी में आठ गाँव हैं, जिनमें अधिकतर वाख़ी भाषा बोलने वाले इस्माइली शिया रहते हैं। यह इलाक़ा इर्शाद दर्रे द्वारा अफ़ग़ानिस्तान के वाख़ान गलियारे से जुड़ता है और चीन की सरहद के भी काफ़ी समीप है।
चिपोरसुन वादी में दाख़िल होते ही पहला गाँव यज़रिच है। उसके बाद रमिन्ज आता है। अगले तीन गावँ - अमीनाबाद, रहीमाबाद और नूराबाद - सामूहिक रूप से इकट्ठे किरमिन कहलाते हैं। इनके बाद किल्ल आता है, जो वादी में बहने वाली नदी के दोनो किनारों पर विस्तृत है। फिर रेशित और शेर-ए-सब्ज़ गाँव आते हैं। इनके बाद इस्पन्ज और शुथमर्ग और फिर अन्त में ज़ूद ख़ुन आता है, जो ३,५०० मीटर की ऊँचाई पर बसा हुआ है।
इर्शाद दर्रा
इर्शाद दर्रा () या कोतल-ए-इर्शाद ओवीन काराकोरम पर्वतों का एक पहाड़ी दर्रा है जो पाक-अधिकृत कश्मीर के गिलगित-बलतिस्तान क्षेत्र के हुन्ज़ा-नगर ज़िले की गोजाल तहसील में स्थित चिपोरसुन वादी को अफ़ग़ानिस्तान के वाख़ान गलियारे से जोड़ता है।
चौथ (शुल्क)
चौथ 17 वीं और 18 वीं शताब्दी में एक-चौथाई राजस्व प्राप्ति को कहा जाता था। यह भारत में एक जिले की राजस्व प्राप्ति या वास्तविक संग्रहण की एक चौथाई उगाही थी। यह कर (शुल्क) ऐसे जिले से लिया जाता था, जहां मराठा मार्गाधिकार या स्वामित्व चाहते थे। यह नाम संस्कृत शब्द से लिया गया है, जिसका अर्थ है 'एक चौथाई'।
व्यावहारिक रूप में चौथ अक्सर हिन्दू या मुसलमान शासकों द्वारा मराठों को खुश करने के लिए दिया जाने वाला शुल्क था, ताकि मराठे उनके प्रांत में उपद्रव न करें या उनके जिले में घुसपैठ से दूर रहें। मराठों का दावा था, कि इस भुगतान के बदले में वे दूसरों के आक्रमणों से उनकी रक्षा कराते थे। लेकिन बहुत कम हिन्दू या मुसलमान राजा चौथ के भुगतान को इस नज़र से देखते थे। चूंकि शासक पूरा राजस्व वसूलने की कोशिश कराते थे, इसलिए नियमित राजस्व की मांग के साथ इस भार से जुडने से इसे दमनकारी माना जाता था। इसके फलस्वरूप भारत में हिन्दू और मुसलमान, दोनों में ही मराठों की लोकप्रियता घटी।
प्रोमेथियस (चंद्रमा)
प्रोमेथियस (Prometheus) (; यूनानी : "Προμηθεύς"), शनि का एक आतंरिक उपग्रह है। इसकी खोज वॉयेजर 1 द्वारा ली गई तस्वीरों से 1980 में हुई थी, साथ ही तब अस्थायी तौर पर S/1980 S 27 से पदनामित हुआ था। 1985 के उत्तरार्ध में यह आधिकारिक तौर पर ग्रीक पौराणिक पात्र प्रोमेथियस पर नामित हुआ था। यह सेटर्न XVI तौर पर भी नामित है।
यह छोटा चांद अत्यंत लम्बा है, इसकी माप 136 x 79 x 59 किमी है। इस पर अनेकों मेड़े और घाटियां तथा करीब 20 किमी व्यास वाले अनेकानेक प्रहार क्रेटर दृश्यमान है, पर यह समीपवर्ती पैंडोरा, एपिमेथियस और जानूस से कम क्रेटर युक्त है। इसके अति निम्न घनत्व और अपेक्षाकृत उच्च धबलता से लगता है कि प्रोमेथियस एक अति छिद्रित पिंड है। इन मायनों में अनिश्चितता बहुत ज्यादा है, तथापि, इनकी पुष्टि होना बाकी है।
एपिमेथियस (चंद्रमा)
एपिमेथियस (Epimetheus), शनि का एक आतंरिक उपग्रह है। यह सेटर्न XI तौर पर भी जाना जाता है। यह पौराणिक पात्र एपिमेथियस पर नामित हुआ है जो कि प्रोमेथियस का भाई है।
कैम्ब्रिज के राजकुमार जॉर्ज
कैम्ब्रिज के राजकुमार जॉर्ज () (जॉर्ज अलेक्ज़ेंडर लुई (अंग्रेज़ी: George Alexander Louis), जन्म: 22 जुलाई 2013) राजकुमार विलियम, कैम्ब्रिज के ड्यूक और उनकी पत्नी कैथरीन, कैम्ब्रिज की डचेस, के पुत्र और इसके साथ ही चार्ल्स, वेल्स के राजकुमार और उनकी पहली दिवंगत पत्नी डायना, वेल्स की राजकुमारी के पोते हैं। जैसा कि इनके, एक दिन राजा बनने की उम्मीद है, इनका जन्म व्यापक रूप से राष्ट्रमंडल क्षेत्रों में मनाया गया था। यह अपनी परदादी एलिजाबेथ II के पश्चात ब्रिटिश राजगद्दी के उत्तराधिकारियों की पंक्ति में अपने दादा और पिता के पश्चात तीसरे स्थान पर हैं।
राजकुमार विलियम अपनी पत्नी की गर्भावस्था के अंतिम दौर में दो सप्ताह के अवकाश पर थे, जो रक्षा मंत्रालय द्वारा सेना के कर्मचारियों को प्रदान किया जाता है। 22 जुलाई 2013 की सुबह डचेस को शुरुआती प्रसव वेदना के साथ सेंट मैरी अस्पताल में भर्ती किया गया। राजकुमार जॉर्ज का जन्म ब्रिटिश समय के अनुसार शाम चार बजकर 24 मिनट (समन्वित सार्वत्रिक समय अनुसार तीन बजकर चौबीस मिनट) पर हुआ और जन्म के समय उनका वजन आठ पाउण्ड छह औंस (तीन किलो 628 ग्राम) था। डचेज़ ने बच्चे को अस्पताल के प्राइवेट लिंडो विंग में जन्म दिया तब उनके पति उनके साथ ही थे। इसी स्थान पर डायना ने क्रमशः 1982 और 1984 में अपने बेटों राजकुमार विलियम और राजकुमार हैरी को जन्म दिया था। नवजात बच्चे ने महारानी के पूर्व प्रसूतिशास्री मार्कस सेटचेल की देखरेख में जन्म लिया था।
राजकुमार का पूरा नाम और शैली है: "हिज़ रॉयल हायनेस" प्रिंस जॉर्ज ऑफ़ कैम्ब्रिज। ये 16 राष्ट्रमंडल क्षेत्रों के सिंहासनों के उत्तराधिकारियों की पंक्ति में तीसरे स्थान पर हैं। राजगद्दी के वारिसों की सूची में जॉर्ज अपने दादा और पिता के पश्चात आते हैं।
महाराजा जॉर्ज पंचम द्वारा 1917 में और महरानी एलिजाबेथ द्वितीय द्वारा 2012 में जारी किए गए पत्र पेटेंट के अंतर्गत जॉर्ज ब्रिटिश राजकुमार हैं और अपने नाम के आगे सम्मान बोधक शब्द "रॉयल हायनेस" शैली के हकदार हैं।
जानूस (चंद्रमा)
जानूस (Janus), शनि का एक आतंरिक उपग्रह है। यह सेटर्न X तौर पर भी जाना जाता है। यह पौराणिक पात्र जानूस पर नामित है।
धारा स्रोत
धारा स्रोत (current source) वह युक्ति या एलेक्ट्रानिक परिपथ है जो एक नियत धारा देती है या लेती है, चाहे उसके सिरों के बीच विभवान्तर कुछ भी हो। उदाहरण के लिए 1.5 एम्पीयर धारा-स्रोत के सिरों के बीच 1 ओम का प्रतिरोध लागाएँ तो उसमें 1.5 अम्पीयर धारा बहेगी और स्रोत के सिरों के बीच विभवान्तर 1.5 वोल्ट होगा और यदि इस धारा स्रोत के सिरों के बीच 5 ओम का प्रतिरोध जोड़ें तो इस प्रतिरोध में भी 1.5 अम्पीयर धारा बहेगी जबकि इस स्थिति में स्रोत के सिरों के बीच विभवान्तर 7.5 (=1.5 x 5) वोल्ट हो जाएगा।
धारा स्रोत, वोल्टता-स्रोत का द्वैत (dual) है। सामाने के चित्र में धारा स्रोत का प्रतीक दिखाया गया है जो एक प्रतिरोध से जुड़ा है। धारा स्रोत दो प्रकार के होते हैं-
नियत धारा स्रोतों के कुछ उपयोग ये हैं-
डीसी से डीसी परिवर्तक
डीसी से डीसी परिवर्तक (DC-to-DC converter) उस एलेक्ट्रानिक परिपथ को कहते है जो किसी डीसी वोल्टता को किसी दूसरी डीसी वोल्टता में बदलता है, जैसे ३०० वोल्ट डीसी से १२ वोल्ट डीसी।
पिप्पली
पिप्पली (वानस्पतिक नाम: "Piper longum"), (पीपली, पीपरी, एवं अंग्रेज़ी: 'लॉन्ग पाइपर'), पाइपरेसी परिवार का पुष्पीय पौधा है। इसकी खेती इसके फल के लिये की जाती है। इस फल को सुखाकर मसाले, छौंक एवं औदषधीय गुणों के लिये आयुर्वेद में प्रयोग किया जाता है। इसका स्वाद अपने परिवार के ही एक सदस्य काली मिर्च जैसा ही किन्तु उससे अधिक तीखा होता है। इस परिवार के अन्य सदस्यों में दक्षिणी या सफ़ेद मिर्च, गोल मिर्च एवं ग्रीन पैपर भी हैं। इनके लिये अंग्रेज़ी शब्द पैपर इनके संस्कृत एवं तमिल/मलयाली नाम पिप्पली से ही लिया गया है।
विभिन्न भाषाओं में इसके नाम इस प्रकार से हैं: संस्कृत पिप्पली, हिन्दी- पीपर, पीपल, मराठी- पिपल, गुजराती- पीपर, बांग्ला- पिपुल, तेलुगू- पिप्पलु, तिप्पली, फारसी- फिलफिल। अंग्रेज़ी- लांग पीपर, लैटिन- पाइपर लांगम।
पिप्पली के फल कई छोटे फलों से मिल कर बना होता है, जिनमें से हरेक एक खसखस के दाने के बराबर होता है। ये सभी मिलकर एक हेज़ल वृक्ष की तरह दिखने वाले आकार में जुड़े रहते हैं। इस फल में ऍल्कलॉयड पाइपराइन होता है, जो इसे इसका तीखापन देता है। इसकी अन्य प्रजातियाँ जावा एवं इण्डोनेशिया में पायी जाती हैं। इसमें सुगन्धित तेल (0.७%), पाइपराइन (४-५%) तथा पिपलार्टिन नामक क्षाराभ पाए जाते हैं। इनके अतिरिक्त दो नए तरल क्षाराभ सिसेमिन और पिपलास्टिरॉल भी हाल ही मेंज्ञात हुए हैं। पीपर की जड़ जिसे पीपला मूल भी कहा गया है पाइपरिन (०.१५-०.१८%), पिपलार्टिन (०.१३-०.२०%), पाइपरलौंगुमिनिन, एक स्टिरॉएड तथा ग्लाइकोसाइड से युक्त होती है।
पीपर यूनान में छठी एवं पाँचवीं शताब्दी के मध्य पहुंची थी। इसका उल्लेख हिपोक्रेटिस ने पहली बार किया और इसे एक मसाले के बजाय एक औषधि के रूप में किया ता। यूनानियों एवं रोमवासियों में, अमरीकी महाद्वीपों की खोज से पूर्व ही पीपरी एक महत्त्वपूर्ण एवं सर्वज्ञात मसाला था।
नगर (गिलगित-बल्तिस्तान)
नगर () पाक-अधिकृत कश्मीर के गिलगित-बलतिस्तान क्षेत्र के हुन्ज़ा-नगर ज़िले में स्थित एक शहर है। यह हुन्ज़ा नदी के किनारे २,६८८ मीटर (८,८२२ फ़ुट) की ऊँचाई पर बसा हुआ है। चीन-द्वारा नियंत्रित शिंजियांग प्रान्त को ख़ुंजराब दर्रे के ज़रिये पाकिस्तान से जोड़ने वाला प्रसिद्ध काराकोरम राजमार्ग नगर से भी गुज़रकर निकलता है। यह जिस वादी में स्थित है उसका नाम भी नगर वादी है और यह किसी ज़माने में नगर रियासत का क्षेत्र हुआ करता था। नगर शहर को वादी से अलग बताने के लिये कभी-कभी नगर ख़ास भी कहते हैं। यहाँ के अधिकतर लोग बुरुशस्की बोलते हैं हालांकि स्थानीय लोगों को शीना भाषा भी आती है। धार्मिक नज़रिए से नगर निवासी शिया हैं।
नगर रियासत
नगर रियासत या रियासत-ए-नगर () जम्मू व कश्मीर राज्य के गिलगित-बल्तिस्तान क्षेत्र की नगर वादी में एक रियासत हुआ करती थी। इसकी राजधानी नगर शहर था। नगर रियासत का राजा 'मीर' कहलाता था और वह कश्मीर के महाराजा के अधीन हुआ करता था। १९४८ में इस पूरे क्षेत्र पर पाकिस्तान का क़ब्ज़ा हो गया और यह पाक-अधिकृत कश्मीर का भाग बन गया हालांकि १९७४ तक स्थानीय मीर ही नगर वादी पर राज करता रहा। जब पाकिस्तान में ज़ुल्फ़िकार अली भुट्टो प्रधानमंत्रि बने तो उन्होनें १९७४ में नगर रियासत ख़त्म करके इस क्षेत्र को उस समय 'शुमाली इलाक़े' कहलाने वाली प्रशासनिक ईकाई में डाल दिया जो अब गिलगित-बल्तिस्तान कहलाती है। नगर रियासत का क्षेत्र अब गिलगित-बल्तिस्तान के हुन्ज़ा-नगर ज़िले की तीन तहसीलों में सम्मिलित है।
वोल्टता स्रोत
वोल्टता स्रोत (Voltage source) दो सिरों वाली युक्ति है जिसके सिरों के बीच का विभवान्तर नियत (fixed) हो। भिन्न-भिन्न धारा देने के बावजूद आदर्श वोल्टता स्रोत के सिरों का विभवान्तर नियत बना रहता है। वास्तव में 'आदर्श वोल्टता स्रोत' असम्भव है किन्तु ऐसे वोल्टता स्रोत बनाए जा सकते हैं जिनका गुण आदर्श वोल्टता स्रोत के काफी निकट हो। वास्तविक वोल्टता स्रोत के सिरों के बीच विभवान्तर धारा के साथ कुछ न कुछ बदलता है। इसके अलावा वे अनन्त धारा नहीं दे सकते। वोल्टता स्रोत, धारा स्रोत का द्वैत (dual) है। विद्युत ऊर्जा के प्रमुख स्रोत जैसे बैटरी, जनित्र तथा शक्ति निकाय (power systems) को विश्लेषण के लिए एक आदर्श वोल्टता स्रोत तथा एक प्रतिबाधा (impedance) के श्रेणीक्रम संयोजन के रूप में मॉडल किया जा सकता है।
प्रतिबाधा
यदि किसी सर्किट में resistance, inductance, or capacitance तीनों लगे हो तो इनकी कूल resistance को impedance कहा जाता है। । इसे z से प्रदर्शित किया जाता है तथा ohm में मापा जाता है।
यहाँ V और I दोनों समिश्र राशियाँ है। यदि किसी परिपथ के दो बिन्दुओं के बीच प्रत्यावर्ती वोल्टेज V Sin (wt+θ) हो तो उस वोल्टेज को एक समिश्र संख्या V (Cos θ + j Sin θ) से निरूपित किया जा सकता है, जहाँ j, -१ के वर्गमूल को निरूपित करता है। प्रतिबाधा को एसी के लिए प्रतिरोध के विस्तार के रूप में समझा जा सकता है। अर्थात् डीसी में जो भूमिका प्रतिरोध की है वही भूमिका एसी में प्रतिबाधा की है। प्रतिबाधा एक समिश्र संख्या है जिसका परिमाण (magnitude) और कला (phase) दोनों होते हैं।माना R ओह्म का एक प्रतिरोध और L हेनरी का एक प्रेरकत्व श्रेणीक्रम में जुड़े हैं। तो इसकी प्रतिबाधा
रोनाल्ड वेन
रोनाल्ड जेरल्ड वेन (जन्म: 17 मई 1934) का एक सेवानिवृत्त अमेरिकी इलेक्ट्रॉनिक्स उद्योग के कार्यकर्ता हैं। एप्पल कंप्यूटर (अब एप्पल इंक) के सह-संस्थापकके रूप में उन्होंने नए उद्यम के लिए महत्वपूर्ण प्रशासनिक निरीक्षण प्रदान किया। हालाँकि उन्होंने जल्द ही नई कंपनी का अपना हिस्सा कुल 800 डॉलर में बेच दिया।
पारद वाष्प टरबाइन
पारद वाष्प टरबाइन (mercury vapour turbine) एक प्रकार का ऊष्मा इंजन है जो ऊष्मा चक्र को चलाने के लिए पारद का उपयोग करता है। पारद वाष्प टरबाइन का उपयोग भाप टरबाइन के साथ करके बिजली पैदा की जाती थी। इस प्रकार के सम्मिलित ऊष्मा चक्र द्वारा विद्युत जनन का प्रचलन सीमित ही रहा क्योंकि आरम्भिक लागत अधिक होती थी तथा पारे के विषकारी प्रभावों का खतरा था।
केवल भाप-चक्र का प्रयोग करके बिजली पैदा करने की अपेक्षा पारद-चक्र से अधिक दक्षता प्राप्त होती है। किन्तु समय के साथ धातुकार्मिक विकास के फलस्वरूप केवल वाष्प-चक्र के उपयोग से भी अधिक दक्षता मिलने लगी है जिससे पारद-वाष्प टरबाइन की उपयोगिता समाप्त हो गई है।
गिलगित नदी
गिलगित नदी (, दरिया-ए-गिलगित), जो ग़िज़र नदी भी कहलाती है, पाक-अधिकृत कश्मीर के गिलगित-बलतिस्तान क्षेत्र में बहने वाली एक नदी है। यह सिन्धु नदी की एक उपनदी है। गिलगित शहर इसी नदी के किनारे बसा हुआ है। गिलगित नदी १२,२०० फ़ुट (३,७०० मीटर) की ऊँचाई पर स्थित शन्दूर झील से शुरु होती है और आगे चलकर इसमें पहले दाई तरफ़ से ग़िज़र नदी और फिर बाई तरफ़ से हुन्ज़ा नदी मिलती है।
शन्दूर दर्रा
शन्दूर दर्रा () पाक-अधिकृत कश्मीर के गिलगित-बलतिस्तान क्षेत्र के ग़िज़र ज़िले में स्थित एक पहाड़ी दर्रा है जो ग़िज़र ज़िले को ख़ैबर-पख़्तूनख़्वा प्रान्त के चित्राल ज़िले से जोड़ता है। दर्रे के ऊपरी क्षेत्र में १२,२०० फ़ुट (३,७०० मीटर) की ऊँचाई पर एक पठारी इलाक़ा है जिसे शन्दूर टॉप () के नाम से बुलाया जाता है। यहाँ शन्दूर झील स्थित है जो पास की हिमानी (ग्लेशियर) से भरती है और गिलगित नदी का स्रोत है।
शन्दूर दर्रे के दोनो तरफ़ बसने वाले स्थानीय लोग खोवार भाषा बोलते हैं।
शन्दूर टॉप पर १९३६ से एक वार्षिक पोलो प्रतियोगिता आयोजित की जाती रही है। इसमें गिलगित और चित्राल की टीमें मुक़ाबला करती है और जिस मैदान में यह खेला जाता है वह विश्व का सबसे ऊँचा पोलो का मैदान है। प्रतियोगिता के साथ-साथ स्थानीय संस्कृति दर्शाने वाले नाच-गाने के कार्यक्रम भी होते हैं जो पर्यटकों में लोकप्रिय हैं।
गिलगित वादी
गिलगित वादी () पाक-अधिकृत कश्मीर के गिलगित-बलतिस्तान क्षेत्र में गिलगित नदी की घाटी है। गिलगित का शहर इसी वादी में स्थित है। यह वादी शन्दूर दर्रे द्वारा पड़ोसी ख़ैबर-पख़्तूनख़्वा प्रान्त से जुड़ी हुई है। यह वादी लगभग ४,८०० फ़ुट की औसत ऊँचाई पर स्थित है।
द व्हाइट क्वीन
द व्हाइट क्वीन () ब्रिटिश टेलिविज़न ड्रामा शृंखला है जो फिलिपा ग्रेगरी की सर्वाधिक बिकाऊ एतिहासिक उपन्यास शृंखला "द कज़िन्स वॉर" पर आधारित है। धारावाहिक का पहला प्रकरण बीबीसी वन पर 16 जून 2013 को प्रसारित हुआ। धारावाहिक की कहानी वॉर ऑफ़ रोज़िज़ की पृष्ठभूमि पर चलती है, जिसमें उन महिलाओं की कहानी प्रदर्शित की जाती है जो कई वर्षों से इंग्लैण्ड की राजगद्दी के लिए हो रहे युद्ध में फसी हुई हैं।
नगर वादी
नगर वादी () पाकिस्तान प्रशासित कश्मीर के गिलगित-बल्तिस्तान क्षेत्र की एक प्रमुख घाटी है। यह हुन्ज़ा-नगर ज़िले में स्थित है और प्रशासनिक रूप से दो तहसीलों में बंटी है जिन्हें नगर-१ और नगर-२ कहते हैं। यह वादी काराकोरम पर्वतक्षेत्र में २,४३८ मीटर (७,९९९ फ़ुट) की औसत ऊँचाई पर स्थित है और इस से राकापोशी और दीरन जैसे पर्वत देखे जा सकते हैं। इस घाटी में पहले नगर रियासत हुआ करती थी जो १९७४ में 'शुमाली इलाक़े' नामक प्रशासनिक इकाई में विलय कर दी गई। यही 'शुमाली इलाक़े' वर्तमान में गिलगित-बलतिस्तान कहलाते हैं। इस रियासत की राजधानी नगर ख़ास आज भी नगर वादी का प्रमुख शहर है।
नगर वादी के अधिकतर लोग शिया हैं। बुरुशस्की वादी की प्रधान भाषा है हालांकि शीना भाषा भी बोली जाती है। दुनियाभर के ६०% से ज़्यादा बुरुशस्की-मातृभाषी इसी वादी में रहते हैं।
गिद्दड़बाहा
गिद्दड़बाहा (Giddarbaha) भारत के पंजाब राज्य के श्री मुक्तसर साहिब ज़िले में स्थित एक नगर है। यह ज़िले में विधानसभा चुनाव हलके और तहसील का दर्जा रखता है।
यह पुराना शहर बठिंडा-मलोट सड़क पर बसा हुआ है। यह मशहूर पंजाबी गायक गुरदास मान का गाँव है। आम लोगों की सुविधा के लिए ज़िले के ओर जगहों की तरह पंजाब सरकार से यहाँ भी एक फ़र्द केंद्र खोला गया। [[श्रेणी:पंजाब के शहर]] [[श्रेणी:श्री मुक्तसर साहिब ज़िला]]
पान (चंद्रमा)
पान (Pan) ( , ), शनि का एक अंतरतम चंद्रमा है। 35 किलोमीटर लम्बा और 23 किमी ऊँचाई वाला यह अखरोट के आकार का एक छोटा चंद्रमा है; जो कि शनि के A रिंग में एंके अंतराल के भीतर परिक्रमा करता है। पान एक चरवाहे के रूप में कार्य करता है और एंके अंतराल को कणों से मुक्त रखने के लिए उत्तरदायी है।
इसकी खोज 1990 में मार्क आर. शोवाल्टर द्वारा "वॉयेजर 2" यान की पुरानी तस्वीरों के विश्लेषण से हुई थी। तब इसे अपना अस्थाई पदनाम मिला था क्योंकि तस्वीरों से इसकी खोज 1981 से चली आ रही थी।
हिपेरायन (चंद्रमा)
हिपेरायन (Hyperion) (; यूनानी: "Ὑπερίων"), शनि का एक चंद्रमा है। यह सेटर्न VII रूप में भी जाना जाता है। इसकी खोज 1848 में विलियम क्रांच बॉण्ड, जॉर्ज फिलिप्स बॉण्ड और विलियम लासेल द्वारा हुई थी। यह अपने अनियमित आकार, अस्त-व्यस्त घूर्णन और अस्पष्टीकृत स्पंज जैसी दिखावट के कारण विलक्षण है। यह खोजा गया पहला अगोलीय चंद्रमा था।
डाफनिस (चंद्रमा)
डाफनिस (Daphnis) ( ; ), शनि का एक आतंरिक उपग्रह है। यह सेटर्न XXXV रूप में भी जाना जाता है। इसका अस्थायी पदनाम था। डाफनिस व्यास में करीबन 8 किमी है और अपने ग्रह की परिक्रमा A रिंग में किलर अंतराल के भीतर रहकर करता है।
एटलस (चंद्रमा)
एटलस (Atlas), शनि का एक आतंरिक उपग्रह है। यह 1980 (12 नवम्बर से पहले किसी समय) में वॉयेजर से मिली छवियों से रिचर्ड टेराइल द्वारा खोजा गया तथा से पदनामित हुआ। यह 1983 में अधिकारिक तौर पर ग्रीक पौराणिक पात्र एटलस पर नामित हुआ था क्योंकि यह छल्लों को अपने कंधो पर ठीक वैसे ही थाम कर रखता है जिस तरह एटलस पृथ्वी को आकाश में उठाकर रखता है। यह सेटर्न XV तौर पर भी नामित है।
लुई सोलहवाँ
लुई सोलहवाँ (Louis XVI ; १७७४-१७९३) - लुई पंद्रहवें का पौत्र था और उसके बाद फ्रांस का राजा बना। उसका जन्म १७५४ में हुआ था।
लुई का यह दुर्भाग्य था कि अपने पूर्वजों के कार्यों का भुगतान उसने अपने प्राणों की बलि देकर किया। चौदहवें और पंद्रहवें लुई का स्वेच्छाचारी शासन, बिगड़ती आर्थिक दशा, सामंतों के अत्याचार और हर प्रकार की असमानता से पीड़ित जनता ने १७८९ में क्रांति का झंडा खड़ा कर दिया। लुई की दयापूर्ण नीति के कारण भी परिस्थिति बिगड़ती गई। वर्साय पर जनता ने आक्रमण किया और एक संविधान को संचालित किया। लुई को ट्यूलरी के राजमहल में बंदी कर दिया। लुई का वहाँ से भागने का प्रयत्न असफल रहा। उसपर यह भी दोष लगाया गया कि अपनी सत्ता पुन: स्थापित करने के लिए वह दूसरे राजाओं से चोरी चोरी सहायता की याचना करता रहा है। देशद्रोह के आरोप में उसे २१ जनवरी १७९३ को ३८ वर्ष की आयु में प्राणदंड दे दिया गया।
२०१३ यूईएफए चैंपियंस लीग फाइनल
२०१३ यूईएफए चैंपियंस लीग फाइनल 2012-13 यूईएफए चैंपियंस लीग के अंतिम मैच था, यूरोप के प्रमुख क्लब फुटबॉल यूईएफए द्वारा आयोजित टूर्नामेंट और यह यूरोपीय चैंपियन क्लब 'कप से यूईएफए चैंपियंस लीग के लिए कर दिया गया था क्योंकि 21 वीं के मौसम के 58 वें सीजन.
मैच जर्मन क्लब बोरुसिया डॉर्टमुंड और बेयर्न म्यूनिख के बीच लंदन, इंग्लैंड, में वेम्बली स्टेडियम में, 25 मई 2013 शनिवार, को हुई थी. पहले सभी जर्मन चैंपियंस लीग फाइनल, बेयर्न मैच 2-1 से जीता. एक सप्ताह बाद, बेयर्न महाद्वीपीय तिगुना पूरा करने के लिए द्फ्ब (DFB)-पोकल जीता.
यह बेयर्न म्यूनिख का पांचवां यूरोपीय खिताब था।
"टिप्पणी: नीचे के सभी परिणामों में, फाइनलिस्ट का स्कोर पहली बार दिया जाता है."
सेंटियागो दे कोम्पोस्तायला अवपथन
सेंटियागो दे कोम्पोस्तायला अवपथन स्पेन में 24 जुलाई 2013 के दिन घटित हुई एक रेलगाड़ी दुर्घटना थी। सेंटियागो दे कोम्पोस्तायला रेलवे स्टेशन से 4 किलोमीटर (2.5 मील) आगे शीघ्र गति से सफ़र कर रही रेलगाड़ी घुमाव पर अपनी पटरी से नीचे उतर गई थी। राजधानी मैड्रिड से फेरो शहर जा रही चलती गाड़ी में 218 यात्रियों सहित चार चालक दल के सदस्य भी थे। इस दुर्घटना में 140 घायल हुए और 78 मारे गए थे।
स्नेहकता
स्नेहकता किसी स्नेहक के घर्षण में कमी का मापन है। स्नेहकता के अध्ययन और प्रक्रिया को ट्राइबोलॉजी में किया जाता है। किसी पदार्थ की स्नेहकता का मापन सीधे ही नहीं किया जा सकता, अतः परिक्षण स्नेहक निष्पादन की मात्रा ज्ञात करने के लिए किये जाते हैं। यह इस प्रकार ज्ञात किया जाता है कि किन्हीं घर्षण कर रही दो वस्तुओं के मध्य स्नेहक का प्रयोग करने पर किसी दिये गए समय में घर्षण के मान में कितना परिवर्तन हुआ। इसमें अन्य घटक जैसे घर्षण क्षेत्रफल, ताप व दाब का उल्लेख किया जाता है।
नशा (2013 फ़िल्म)
नशा अमित सक्सेना द्वारा निर्देशित बॉलीवुड की 2013 में प्रदर्शित कामुक थ्रिलर फ़िल्म है। इस फ़िल्म के निर्माता सुरेन्द्र सुनेजा और आदित्य भाटिया हैं। पूनम पांडेय ने इस फ़िल्म से अपने फ़िल्मी सफर की शुरूआत की।
फिल्‍म की कहानी साहिल (शिवम पाटिल) नामक ऐसे छात्र की है जो अपनी नृत्य शिक्षिका अनीता (पूनम पांडेय) के रूप और अदा पर फिदा हो एकतरफा प्‍यार करने लगता है। साहिल की जिंदगी में वैसे तो एक प्रेमिका पहले से है, लेकिन वह अपनी नृत्य शिक्षक को चाहने लगता है उसे पाने की जिद में पड़ जाता है। अनीता पहले से ही किसी और को प्यार करती है और इसलिए शुरू में वह साहिल को समझाती है। लेकिन जब उसे अपने पहले प्यार से धोखा मिलता है और इधर साहिल का उसके प्रति गजब की कामुकता की हद तक जाने वाला प्यार बढ़ता ही चला जाता है तो वह न चाहते हुए भी अपने आप को रोक नहीं पाती। लेकिन अनीता की नज़रों में प्यार गर्मियों की उन छुट्टियों की तरह है जो हर बार आता है, एक नई कहानी के साथ।
एक दिन जब साहिल संगीत सीख रहा होता है, तभी अनीता का प्रेमी सैमुएल उसके घर आ जाता है। अनीता और सेम को एक साथ देख कर साहिल दुःखी हो जाता है। एक दिन सेम उसे एक प्रतियोगिता के दौरान जानबुझ कर चोटिल कर देता है। एक दिन साहिल क्रोधित और कोतूहल से ओतप्रोत वह अनीता के घर रात को खिड़की के माध्यम से जाता है। वह अनीता और सेम को एक साथ बिना कपड़ों के देख कर आश्चर्य में पड़ जाता है। इसी दौरान उससे गलती से एक वस्तु से आवाज निकल जाती है। जिसे पता करने के लिए अनीता वहाँ जाती है। उसे वहाँ साहिल दिखता है। उसी दौरान साहिल उसे नग्न देखता है। अगले दिन अनीता साहिल के उस दिन के कृत्य के कारण बहुत क्रोधित होती है। जब साहिल की प्रेमिका को यह पता चलता है की साहिल अनीता के घर में चोरी से जाकर उसे नग्न देखा है, तो वह साहिल से रिश्ता तोड़ देती है।
कुछ दिन बाद अनीता को पुलिस ठाणे से फोन आता है की सेम को एक नशीली पार्टी के दौरान पकड़ लिया था, उसके बाद वह वहाँ से भाग गया। सेम और अनीता के मध्य इस घटना के कारण लड़ाई होती है। इसके बाद सेम अनीता को थप्पड़ मारता है। अगले दिन अनीता साहिल के घर उसके घर जाती है और उसके साथ कोफ़्फ़ी पीती है।
कुछ दिनों के बाद साहिल का जन्मदिन होता है। उस दौरान सभी उसके घर जन्मदिन मनाते हैं। इसके साथ ही वे लोग शराब भी पीते हैं। अनीता और साहिल एक दूसरे को चुम्मा देते हैं इस दौरान अनीता को अपनी गलती का एहसास हो जाता है और वह उसे रोक देती है। वह जान जाती है की वह साहिल से प्यार करने लगी है। अनीता अपने नौकरी से इस्तीफा दे देती है। इसके बाद साहिल और अनीता मिलते हैं। अनीता अपने प्यार का इजहार करती है। वह उसके लिए एक पत्र छोड़ कर चले जाती है। जिसमें वह स्वयं को भूलने को कहती है। इसी के साथ कहानी समाप्त हो जाती है।फ़िल्म में संगीत निर्देशन का कार्य सिद्धार्थ हल्दीपुर, संगीत हल्दीपुर ने किया है।
बजाते रहो
बजाते रहो सुशांत ए शाह द्वारा निर्देशित एवं कृषिका लुल्ला द्वारा निर्देशित 2013 में प्रदर्शित बॉलीवुड की हास्य फ़िल्म है। फ़िल्म में तुषार कपूर, विनय पाठक, रणवीर शौरी, रवि किशन, डॉली आहलूवालिया और विशाखा सिंह प्रमुख भूमिकाओं में हैं। फिल्म की कहानी मिसेज बवेजा उर्फ मम्मी जी (डॉली आहलूवालिया) से शुरु होती है जो अपने बेटे सुक्खी (तुषार कपूर) के साथ केबल का बिजनेस चलाती हैं। उन्हें कोर्ट में अपनी प्रॉपर्टी कुर्क होने से बचाने के लिए बहुत ही कम समय में 15 करोड़ रुपए जमा कराने हैं। मिसेज बवेजा के पति (योगेंद्र टिक्कू) के सभरवाल (रवि किशन) के बैंक में काम करते हैं। सभरवाल लोगों को बहुत ज़्यादा ब्याज का लालच देकर उनके पैसे अपने बैंक में जमा कर लेता है। सचिव के तौर पर बावेजा के साइन होते हैं इसलिए सभरवाल लोगों का सारा पैसा हड़पकर सारा दोष बावेजा पर डाल देता है। बावेजा को धोखाधड़ी के आरोप में गिरफ़्तार कर लिया जाता है। ईमानदार मिस्टर बवेजा अपने चरित्र पर लगे लांछन को बर्दाश्त नहीं कर पाते और इस सदमे से मौत हो जाती है। सायरा (विदुशी मेहरा) सभरवाल की उस बैंक में जूनियर होती हैं और उन्हें भी इस धोखाधड़ी के आरोप में हिरासत में ले लिया जाता है। अब उसकी रिहाई तभी संभव है जब मिसेज बवेजा 15 करोड़ रुपए बैंक में जमा कर देंगी। मिसेज बवेजा अपने बेटे सुक्खी, उसके दोस्त बिल्लू (रणवीर शौरी) और मिंटू हसन (विनय पाठक) के साथ मिलकर धोखाधड़ी के 15 करोड़ रुपए सभरवाल से हथियाती हैं। इस प्रकार फ़िल्म की कहानी आगे बढ़ती है। फ़िल्म के संगीत निर्देशक जयदेव कुमार हैं।
उत्तर प्रदेश की कृषि
कृषि उत्तर प्रदेश की अर्थ व्यवस्था का मुख्य आधार है। पश्चिमि उत्तर प्रदेश के गाँवों में बरसात के मौसम खरीफ में किसान ज्वार और बाजरा उगाते हैं जिसका प्रयोग पशुओं के चारे के लिए किया जाता है। अक्टूबर और दिसंबर के बीच आलू की खेती होती है। सर्दी के मौसम (रबी) में गेहूँ उगाया जाता है।
पूर्वी उत्तर प्रदेश - धान मक्का /गेहू
बालि यात्रा
बालियात्रा (ओडिया: ବୋଇତ ବନ୍ଦାଣ/बोइत बन्दाण) ओडिशा में मनाया जाने वाला एक प्रमुख उत्सव है। यह उत्सव कटक नगर में महानदी के किनारे गडगडिया घाट पर मनाया जाता है। यह उत्सव उस दिन की स्मृति में मनाया जाता है जब प्राचीन काल में ओडिशा के नाविक बाली, जावा, सुमात्रा, बोर्नियो और श्री लंका आदि सुदूर प्रदेशों की यात्रा के लिए प्रस्थान करते थे। 'बालियात्रा' का शाब्दिक अर्थ है 'बालि की यात्रा'। इन यात्राओं का उद्देश्य व्यापार तथा सांस्कृतिक प्रसार होता था। जिन नावों से वे यात्रा करते थे वे आकार में विशाल होतीं थी और उन्हें 'बोइत' कहते थे।
यह यात्रा कार्तिक पूर्णिमा से शुरू होती है। बालियात्रा उत्कल के नौवाणिज्य का स्वर्णिम स्मारक है।
पॉप्युलर प्रकाशन
पॉप्युलर प्रकाशन () भारत में स्थित एक स्वतंत्र प्रकाशन घर है जिसका मुख्यालय मुम्बई में है।
मूल रूप से एक किताब की दुकान के रूप में शुरू हुए पॉप्युलर प्रकाशन का नाम पॉप्युलर बुक डिपो था। इसके संस्थापक गणेश आर॰ भटकल थे जिन्होंने इसे 1924 में स्थापित किया गया था। 1962 में सदानंद जी॰ भटकल और रामदास जी॰ भटकल ने पॉप्युलर प्रकाशन की स्थापना की।
प्रकाशन घर मुख्य रूप से अंग्रेज़ी और मराठी सहित भारत की कई अन्य भाषाओं में किताबें प्रकाशित करता है, जिनमें शामिल हैं: हिंदी, बंगाली, गुजराती, कन्नड़ और कोंकणी।
पचौली
पचौली (वानस्पतिक नाम : "Pogostemon cablin") एक पौधा है जिसके पत्तियों से तेल निकाला जाता है जिसका प्रयोग बड़े पैमाने में मादक और गैर मादक पदार्थों जैसे केन्डी, दूध से बनी मिठाई, वेक्ड पदार्थ में संघटक के रूप में किया जाता है। साथ ही इसका उपयोग साबुन, इत्र, बाँडी लोशन, सेविंग लोशन, डिटर्जेंट, तंबाखू और सुंगध में भी किया जाता है। पचौली की ताजी पत्तियों का काढ़ा बनाकर उपयोग किया जाता है।
पचौली पुदीना जाति का झाड़ीदार शाकीय पौधा है। इससे प्राप्त तेल के लिए इसकी खेती की जाती है। पचौली तेल का उपयोग बड़े पैमाने में संघटक के रूप में किया जाता है। पचौली तेल को चंदन तेल के साथ मिलाने पर सर्वश्रेष्ठ अत्तर प्राप्त होता है।
यह मूल रूप से फिलीपिन्स का पौधा है। यह पौधा मलेशिया, इंडोनेशिया और सिंगापुर में जंगली रूप से बढ़ता है। यह प्राकृतिक रूप से पैरग्वे, पैनांग, वेस्टइंडीज में फैला हुआ है। यह पौधा भारत में 1942 में टाटा ऑयल मिल्स के द्दारा प्रस्तुत किया गया था।
पचौली की पत्तियों की तेल को विभिन्न प्रकार से उपयोग में लाया जाता है | इसे कई प्रकार के कॉस्मेटिक पदार्थों के अलावा भाप लेने के लिए, एयर फ्रेशनर की तरह, नहाने के पानी में और बालों से डैंड्रफ को ख़त्म करने के लिए भी किया जाता है |
भूस्थिर कक्षा
भूस्थिर कक्षा अथवा भूमध्य रेखीय भूस्थिर कक्षा पृथ्वी से 35786 किमी ऊँचाई पर स्थित उस कक्षा को कहा जाता है जहाँ पर यदि कोई उपग्रह है तो वह पृथ्वी से हमेशा एक ही स्थान पर दिखाई देगा। यह कक्षा भूमध्य रेखा पर स्थित होगी एवं उपग्रह के घुर्णन की दिशा पृथ्वी के घूर्णन के समान होगी।
दिनेश चन्द्र गुप्त
दिनेश चन्द्र गुप्त (6 दिसम्बर 1911 – 7 जुलाई 1931) भारत के क्रान्तिकारी थे जिन्होने भारत पर ब्रितानी उपनिवेश के विरुद्ध संघर्ष किया। दिनेश गुप्त का जन्म बंगाल के मुंशीगंज जिले के जोशोलांग गाँव में हुआ था जो अब बांग्लादेश में है। ८ दिसम्बर १९३० को यूरोपियन वेश में तीन युवा क्रांतिकारी दिनेश चन्द्र गुप्त, विनय बसु और बादल गुप्ता कोलकाता की राइटर्स बिल्डिंग में प्रवेश कर गए और जेलों में भारतीय कैदियों के साथ अमानवीय व्यवहार करने वाले इन्स्पेक्टर जनरल ऑफ़ प्रिजन एन.एस. सिप्सन को मार गिराया।
सूर्य तुल्यकाली कक्षा
सूर्य तुल्यकाली कक्षा (जिसे कभी कभी सूर्य समकालिक कक्षा भी कहा जाता है) एक भूकेन्द्री कक्षा है जिसमें समुद्र तट से ऊंचाई और कक्षीय आनति इस प्रकार होती है कि कक्षा स्थानीय माध्य सौर समय के साथ पृथ्वी की अक्षांशीय गति के अनुसार उतार-चढ़ाव प्रदर्शित करती है।
कांग्रेस समाजवादी दल
कांग्रेस समाजवादी दल (Congress Socialist Party (CSP)) भारत का एक राजनैतिक दल था जिसकी स्थापना 1934 में हुई थी। कांग्रेस में समाजवादी विचारधारा के सर्वप्रमुख प्रेरणा प्रतीक जवाहरलाल नेहरू तथा सुभाषचंद्र बोस थे।जयप्रकाश नारायण, फूलनप्रसाद वर्मा एवं कुछ अन्य लोगों ने मिलकर जुलाई 1931 में बिहार में समाजवादी पार्टी की स्थापना की। 1933 में पंजाब में एक समाजवादी पार्टी का गठन किया गया था। कांसपा के सभी सदस्य मानते थे कि कांग्रेस राष्ट्रीय संघर्ष का नेतृत्व करनेवाली आधारभूत संस्था है।जयप्रकाश नारायण ने “समाजवाद ही क्यों?” तथा आचार्य नरेंद्रदेव ने “समाजवादी एवं राष्ट्रीय आंदोलन” जैसी पुस्तकों की रचना की। कांग्रेस समाजवादी पार्टी ने एक पंद्रहसूत्रीय कार्यक्रम के अंतर्गत देश की आर्थिक विकास की प्रक्रिया राज्य द्वारा नियोजित एवं नियंत्रित करने की घोषणा की।
भारतीय समाजवादी नेता प्रथम महायुद्ध के बाद से ही समाजवाद का प्रचार कर रहे थे। परन्तु सविनय अवज्ञा आंदोलन (1930-33) की असफलता और सन् 1929 के आर्थिक संकट के समय पूँजीवादी देशों की दुर्गति तथा इन देशों में फासिज्म की विजय और दूसरी ओर सोवियत संघ की आर्थिक संकट से मुक्ति तथा उसकी सफलता, इन सब कारणों से अनेक राष्ट्रभक्त समाजवाद की ओर आकर्षित हुए। इनमें जयप्रकाश नारायण, आचार्य नरेंद्रदेव, मीनू मसानी, डॉ॰ राममनोहर लोहिया, कमलादेवी चट्टोपाध्याय, यूसुफ मेहर अली, अच्युत पटवर्धन और अशोक मेहता उल्लेखनीय हैं। इनका उद्देश्य भारतीय राष्ट्रीय कांग्रेस के मंच द्वारा समाजवादी ढंग से स्वराज्यप्राप्ति और उसके बाद समाजवाद की स्थापना था।समाजवादी गांधीजी की समझौतावादी नीति के विरोधी थे।गांधीजी घोर अहिंसावादी थे, जबकि समाजवादी आवश्यकतानुसार सशस्त्र आंदोलन के पक्षधर थे।
भारत को स्वतंत्रता मिलने के बाद कांग्रेस राष्ट्रीय शक्तियों का संयुक्त मोर्चा न रहकर एक राजनीतिक दल बन गई, अतः अन्य स्वायत्त और संगठित दलों को कांग्रेस से निकलना पड़ा। इनमें कांग्रेस समाजवादी दल भी था। उसने कांग्रेस शब्द को अपने नाम से हटा दिया। बाद में आचार्य कृपलानी द्वारा संगठित कृषक मजदूर प्रजापार्टी इसमें मिल गई और इसका नाम प्रजा सोशलिस्ट पार्टी हो गया, परन्तु डाक्टर राममनोहर लोहिया के नेतृत्व में समाजवादी दल का एक अंग इससे अलग हो गया और उसने एक समाजवादी पार्टी बना ली। इस समय प्रजा सोशलिस्ट और सोशलिस्ट पार्टी ने मिलकर संयुक्त सोशलिस्ट पार्टी बनाई। किन्तु संयुक्त सोशलिस्ट पार्टी के वाराणसी अधिवेशन (1965) में प्रजा सोशलिस्ट पार्टी ने अलग होकर पुनः अपना स्वतंत्र अस्तित्व कायम कर लिया। उसी समय अशोक मेहता के नेतृत्व में कुछ प्रजा सोशलिस्ट कार्यकर्ता कांग्रेस में शमिल हो गए हैं। द्वितीय महायुद्ध के बाद वह समाजवादी विचारधारा सोवियत तानाशाही का विरोध करती है तथा अपने को पाश्चात्य देशों के लोकतंत्रात्मक और विकासवादी समाजवाद के निकट पाती है।
साहेब, बीवी और गैंगस्टर रिटर्न्स
साहेब, बीवी और गैंगस्टर रिटर्न्स तिग्मांशु धूलिया निर्देशित 2013 की बॉलीवुड प्रेमकहानी-रहस्यमय नाटक फ़िल्म है। ये फिल्म 2011 की फ़िल्म साहेब, बीबी और गैंगस्टर की उत्तरकृति है। इसमें अभिनय जिमी शेरगिल, माही गिल, इरफ़ान ख़ान और सोहा अली खान ने किया है। यह फ़िल्म 8 मार्च 2013 को जारी की गई। राजनीति, शक्ति और पैसे के बीच संघर्ष को कहानी में बिल्कुल अलग अंदाज में प्रस्तुत किया गया है। गैंगस्टर रिटर्न्स (उत्तरकृत्ति) फिल्म की आगे की कहानी पेश की गई है। फिल्म में घायल आदित्य प्रताप सिंह (जिम्मी शेरगिल) अब व्हील चेयर पर है। उसकी बीवी माधवी (माही गिल) विधायक है जो शराब के नशे में डूबी रहती है। सत्ता माधवी के हाथ में लेकिन चलती साहेब की है। माधवी पति की इजाजत के बिना कुछ नहीं करती। हालांकि वो अपने पति के साहेब के साथ एक ही हवेली में रहती है लेकिन दोनों के बीच संबंध खासे तनावपूर्ण हो चुके हैं। इन्द्रजीत सिंह (इरफ़ान ख़ान) एक दूसरे राजसी खानदान का राजा होता है। इन्द्रजीत, आदित्य से बदला लेना है क्योंकि उसे लगता है कि उसके पूर्वजों को आदित्य के पूर्वजों ने मारा था। इन्द्रजीत सिंह रंजना (सोहा अली खान) से प्यार करता है और रंजना भी इन्द्रजीत से प्यार करती है। रंजना को साहेब भी चाहता है और वह उससे विवाह करना चाहता है। रंजना भी एक राजसी खानदान से ताल्लुक रखती हैं। उनके पिता ब्रजेंद्र सिंह (राज बब्बर) हैं। इधर इन्द्रजीत और रंजना एक दूसरे से विवाह करने का फैसला कर लेते हैं लेकिन लेकिन आदित्य प्रताप सिंह ऊर्फ साहेब रंजना के पिता पर बेटी के विवाह का दबाव बनाता है और ऐसी परिस्थितियां पैदा कर देता है कि ब्रजेंद्र सिंह अपनी बेटी का विवाह व्हीलचेयर पर बैठे आदित्य प्रताप से करने के लिए बाध्य हो जाता है। जिससे इन्द्रजीत और माधवी को धक्का पहुंचता है। ब्रजेंद्र सिंह गुप्त तरीके से इंद्रजीत सिंह को तब तक अपनी बेटी की देखभाल करने की ज़िम्मेदारी सौंपता है जब तक कि वो आदित्य प्रताप सिंह के साथ है। इन्द्रजीत अपने मकसद में कामयाब होने के लिए वह अपने प्लान में माधवी को शामिल कर लेता है। तब ब्रजेंद्र को दो बातों का पता लगता है। पहली बात तो ये कि पुरानी दुश्मनी की वजह से इन्द्रजीत, आदित्य के खून का प्यासा है और दूसरी बात ये कि इन्द्रजीत और रंजना एक दूसरे से प्यार करते हैं। आदित्य और रंजना की सगाई के बाद, आदित्य, रंजना को कुछ दिनों के लिए हवेली में रहने को कहता है। एकाकीपन का शिकार हुई माधवी और अधिक हताश हो जाती है और अपने आपको राजनैतिक गतिविधियों में व्यस्त रखने की कोशिश करती है। इन्द्रजीत इस मौके का फायदा उठाता है और माधवी के करीब जाता है। एक दिन रंजना, इंद्रजीत और माधवी को आपत्तिजनक अवस्था में देख लेती है। वो अपने आपको ठगा सा महसूस करती है और इंद्रजीत को सबक सिखाने का फैसला करती है। वो माधवी और इंद्रजीत के अफेयर और इंद्रजीत के आदित्य को मारने के प्लान की जानकारी आदित्य को दे देती है। जल्द ही आदित्य अपनी विकलांगता से निजात पा लेता है। उसके बाद क्या होता है। इस प्रकार कहानी आगे बढ़ती है।
तिहाड़ जेल
तिहाड़ जेल, भारत में एक जेल परिसर है और दक्षिण एशिया में जेलों का सबसे बड़ा परिसर है। दिल्ली कारागार विभाग द्वारा संचालित, जेल में नौ केंद्रीय जेल हैं, और दिल्ली के रोहिणी जेल परिसर के साथ दो जेल परिसरों में से एक है, जेल परिसर तिहार गांव में स्थित है।
प्रफुल्ल कुमार महन्त
प्रफुल्ल कुमार महन्त (जन्म 1952) भारत के असम राज्य के भूतपूर्व मुख्यमंत्री (दो बार) थे। उन्होने असम आन्दोलन का नेतृत्व किया था। वे असम की प्रमुख पार्टी असम गण परिषद के अध्यक्ष हैं। जब १९८५ में असम गण परिषद को बहुमत मिला था तब वे असम के मुख्यमंत्री बने थे।
लुई अट्ठारहवाँ
अठारहवाँ लुई (Louis XVIII ; १८१४-१८२४) फ्रांस का शासक था जिसने राजा के रूप में १८१४ से १८२४ तक शासन किया (सन् १८१५ में कुछ अवधि को छोड़कर)।
सोलहवें लुई का पुत्र (सत्रहवाँ लुई) जेल में मरा था। १७९३ से १८१४ तक फ्रांस में पहले क्रांतिकारी सरकार और फिर नेपोलियन बोनापार्ट का राज्य रहा। नेपोलियन के पतन के उपरांत सोलहवें लुई का भाई 'काउंट ऑव प्रोवेंस' अठारहवें लुई के नाम से फ्रांस के सिंहासन पर बैठा।
अठारहवें लुई का जन्म १७ नवम्बर १७५५ को हुआ था। क्रांति और नेपोलियन के समय वह देश देश भटकता रहा था और उसे 'प्रवासी राजकुमार' (Wandering Prince) कहते थे। लौटकर उसने यूरोप के मित्र देशों की सहायता से (जो नेपोलियन के विरुद्ध रहे थे) ३ मई १८१४ को अपने वंश के सफेद झंडे के साथ पेरिस में प्रवेश किया। ४ जून को वह राजा घोषित किया गया। समय की परिस्थिति के अनुसार उसने देशवासियों को एक संविधान दिया। जब नेपोलियन एल्बा से भागकर फ्रांस लौटा तो अठारहवाँ लुई पेरिस छोड़कर भाग गया। वाटरलू के युद्ध के बाद वह फिर पेरिस लौटा और राज्य करने लगा। दस वर्ष राज्य करने के बाद १६ सितंबर १८२४ को लुई की मृत्यु पेरिस में हो गई।
फ़िल्मफ़ेयर पुरुष प्रथम अभिनय पुरस्कार
फ़िल्मफ़ेयर पुरुष प्रथम अभिनय पुरस्कार हिन्दी फ़िल्मों के लिये दिये जाने वाला पुरस्कार है जो प्रति वर्ष एक समारोह में दिया जाता है। यह पुरस्कार उभरते अभिनेता को दिया जाता है जिसने उस वर्ष अपनी पहली ही फ़िल्म में बेहतरीन अभिनय दिखाया हो।
साहेब, बीबी और गैंगस्टर
साहेब, बीबी और गैंगस्टर तिग्मांशु धूलिया द्वारा निर्देशित 2011 की बॉलीवुड प्रेमकहानी, रहस्यमय, नाटक फ़िल्म है। इस फ़िल्म में जिम्मी शेरगिल, माही गिल और रणदीप हुड्डा अग्रणी भूमिकाओं में हैं। फ़िल्म 30 सितम्बर 2011 को जारी की गयी और समीक्षकों से सकारात्मक समीक्षाएं प्राप्त की। फ़िल्म उत्तर प्रदेश के एक रॉयल परिवार की कहानी सुनाती है लेकिन इसका फ़िल्मांकन गुजरात के देवगढ़ बारिया नामक स्थान पर हुआ। इस फ़िल्म की उत्तरकृति साहेब, बीवी और गैंगस्टर रिटर्न्स 2013 में जारी की गयी और उसे भी सकारात्मक समीक्षाएं मिली।
खैरा रोग
खैरा रोग (Khaira disease) धान में लगने वाला एक रोग है। इसमे पत्तियो पर हल्के पीले रंग के धब्बे बनते हैं जो बाद में कत्थई रंग के हो जाते है। पौधा बौना रह जाता है और व्यात कम होती है। प्रभावित पौधो की जडे भी कत्थई रंग की हो जाती है।
यह रोग मिट्टी में जस्ते की कमी के कारण होता है।
यह रोग उत्तर प्रदेश की तराई में धान की खेती के लिए सन् 1955 से ही एक समस्या बना हुआ है। उत्तर भारत के अन्य तराई क्षेत्रों में भी यह बीमारी पाई जाती है। अब यह रोग भारत के प्रदेशो जैसे आन्ध्र प्रदेश, पंजाब, एवं बंगाल आदि में पाया जाता है।
इसकी रोकथाम के लिए फसल पर ५ कि०ग्रा० जिंक सल्फेट २.५ कि०ग्रा० बुझे चूने के साथ १००० लीटर पानी में मिलाकर प्रति हैक्टर (क्रमशः१००ग्राम एवं ५०ग्राम प्रति नाली) छिड़काव करना चाहिए। पौधशाला में उपरोक्त के दो छिड़काव बुवाई के १० तथा २० दिन बाद करने चाहिए। बुझा हुआ चूना उपलब्ध न होने पर २ प्रतिशत यूरिया तथा जिक सल्फेट का छिड़काव करना चाहिए।
सिख साम्राज्य
सिख साम्राज्य (, "सिख सल्तनत"; साधारण नाम: खालसा राज) का उदय, उन्नीसवीं सदी की पहली अर्धशताब्दी में भारतीय उपमहाद्वीप के पश्चिमोत्तर में एक ताकतवर महाशक्ती के रूप में हुआ था। महाराज रणजीत सिंह के नेत्रित्व में उसने, स्वयं को पश्चिमोत्तर के सर्वश्रेष्ठ रणनायक के रूप में स्थापित किया था, जन्होंने खाल्सा के सिद्धांतों पर एक मज़बूत, धर्मनिर्पेक्ष हुक़ूमत की स्थापना की थी जिस की आधारभूमि पंजाब थी। सिख साम्राज्य की नींव, सन् १७९९ में रणजीत सिंह द्वारा, लाहौर-विजय पर पड़ी थी। उन्होंने छोटे सिख मिस्लों को एकत्रित कर एक ऐसे विशाल साम्राज्य के रूप में गठित किया था जो अपने चर्मोत्कर्ष पर पश्चिम में ख़ैबर दर्रे से लेकर पूर्व में पश्चिमी तिब्बत तक, तथा उत्तर में कश्मीर से लेकर दक्षिण में मिथान कोट तक फैला हुआ था। यह १७९९ से १८४९ तक अस्तित्व में रहा था।
सुमिता सान्याल
सुमिता सान्याल (9 अक्टूबर 1945 – 9 जुलाई 2017) भारतीय फिल्म अभिनेत्री थीं। उन्होने मुख्यतः बंगाली फ़िल्मों में अभिनय किया लेकिन उन्होंने कुछ गिनी चुनी हिन्दी फ़िल्मों में भी योगदान दिया है। हिंदी के अलावा सुमिता ने बंगाली, तमिल, तेलुगू और मलयालम फिल्‍मों में काम किया था। उन्‍हें मुख्‍यरूप से 1971 में आई हिन्दी फिल्‍म ‘आनंद’ में रेनू का किरदार निभाने के लिए जाना जाता है। सुमिता ने इस फिल्‍म में अमिताभ बच्‍चन की प्रेमिका का किरदार निभाया था।
सुमिता का असली नाम मंजुला सान्‍याल था और उनका जन्‍म दार्जिलिंग में हुआ था। सुमिता ने बंगाली में 40 से भी ज्‍यादा फिल्‍मों में अभियान किया जिनमें सगीना महतो में उनके हीरो दिलीप कुमार थे। इसके अलावा ‘कुहेली’ में उन्‍हें बिस्‍वजीत और संध्‍या रॉय के साथ मुख्‍य भूमिका दी गई थी। सुमिता ने आशीर्वाद, गुड्डी, मेरे अपने जैसी कई हिंदी फिल्‍मों, टेलीविजन सीरियलों व थियेटर के लिए भी काम किया था।
पादप पोषण
पादप पोषण (Plant Nutrition) के अन्तर्गत पादपों के विकास के लिए आवश्यक रासायनिक तत्त्वों एवं यौगिकों का अध्ययन किया जाता है।
सत्रह (17) अत्यावश्यक पादप-पोषक तत्व हैं। कार्बन, आक्सीजन, तथा जल के अलावा निम्नलिखित खनिज तत्त्व आवश्यक हैं-
इनकार (२०१३ फ़िल्म)
इनकार 2013 में प्रदर्शित, सुधीर मिश्रा द्वारा निर्देशित बॉलीवुड फ़िल्म है। इसका लेखान का कार्य सुधीर मिश्रा और मनोज त्यागी ने किया है। यह फ़िल्म दफ्तर में होने वाले यौन उत्पीड़न की कहानी है। अर्जुन रामपाल और चित्रांगदा सिंह इस फ़िल्म में मुख्य भूमिका में हैं। राहुल वर्मा (अर्जुन रामपाल) एक बड़ी विज्ञापन कंपनी में मेंटर हैं। उसी कम्पनी में माया (चित्रांगदा सिंह) नामक एक लड़की भी काम करती है। माया अपने सीनियर राहुल के खिलाफ यौन शोषण का केस दर्ज करती है। राहुल एजेंसी का सीईओ है और माया में उसे काफी संभावनाएं नज़र आती हैं। राहुल के सानिध्य में रहकर माया काफी कुछ सीखती है और अपने काम में दक्ष हो जाती है। इस बीच दोनों में शारीरिक संबंध बन जाते हैं और ऐसा लगता है कि दोनों एक दूसरे से प्यार करने लगे हैं। एजेंसी के मालिक माया का प्रमोशन कर देते हैं और नेशनल क्रिएटिव डायरेक्टर बना देते हैं। राहुल को लगता है कि कंपनी के मालिक जॉन के साथ शारीरिक संबंध बनाकर माया ने प्रमोशन पाया है। माया भी राहुल से अपसेट हो जाती है जब उसे पता चलता है कि राहुल किसी मॉडल से नज़दीकियां बढ़ा रहा है और फिर एक दिन माया, राहुल के खिलाफ ऑफिस में यौन उत्पीड़न का केस दर्ज कर देती है। इसके बाद इस केश की जाँच शुरु होती है। पहले दोनों को अलग-अलग पुछताछ की जाती है लेकिन दोनों अपने-अपने पक्ष रखते हैं तो पहेली की तरह कहानी उलझती जाती है और जाँच करने वालों को समझ में नहीं आ रहा कि सच्चाई क्या है? इस प्रकार दोनों को एक साथ बैठाकर पुरी पुछताछ की जाती है जिसमें सामने आता है कि माया और राहुल एक दूसरे से प्यार करते हैं लेकिन पहचानने में हुई गलती के कारण एक दूसरे से दूर भाग रहे हैं। जब अंतिम दिन फैसला होने वाला होता है उससे पूर्व राहुल कम्पनी छोड़कर चला जाता है और यह सुचना एक ई-मेल द्वारा भेजता है।
फ़िल्म का संगीत शांतनु मोइत्रा ने दिया है।